Fræðslustarf | Greining
Íslenska » Um okkur » Skipulag starfseminnar » Fræðslustarf
Greiningar- og ráðgjafarstöð ríkisins býður upp á fjölbreytt námskeið um ýmis efni sem tengjast fötlunum barna, svo sem um ýmsar fatlanir, þjálfunar- og meðferðarleiðir og fleira. Sjá námskeið á næstunni
Bæklingur með yfirliti yfir námskeiðin er gefinn út tvisvar sinnum á ári og er hægt að nálgast bækling um námskeið á haustmisseri 2016 hér.
Námskeiðin eru ætluð þeim sem vinna með börnum með þroskafrávik og fatlanir og eru einnig opin foreldrum og öðrum aðstandendum. Á hverju ári sækir hátt á annað þúsund manns þessi námskeið, þar á meðal starfsfólk leik- grunn- og framhaldsskóla, fagfólk úr ýmsum faggreinum, auk foreldra.
Markmiðið er að auka þekkingu og efla skilning á þörfum barna og ungmenna með þroskaraskanir, skapa vettvang fyrir fólk sem vinnur að sambærilegum verkefnum og í sumum tilvikum að kenna sérhæfðar aðferðir og vinnubrögð í meðferðar- eða greiningarstarfi.
Auk opinna námskeiða býður Greiningarstöð upp á styttri kynningar í leik-, grunn- og framhaldsskólum skjólstæðinga sinna.
Frá því að stofnunin tók til starfa hefur á hverju vori verið haldin tveggja daga ráðstefna sem á sér fastan sess meðal þeirra sem starfa að málefnum fatlaðra. Þá er tekið fyrir eitthvað sérstakt efni sem varðar börn og ungmenni með þroskafrávik og fatlanir. Á undanförnum árum hefur Greiningarstöðin einnig skipulagt margar stærri ráðstefnur meðal annars með erlendum fyrirlesurum og þátttakendum, oft í samstarfi við aðrar stofnanir og samtök.